અમેરિકામાં કેલીફોર્નીઆમાં આવેલી સીલીકોન વેલી નામે જાણીતો વિસ્તાર ઇલેકટ્રોનીક ઉદ્યોગનું પિયર ગણાય. મોટી ઇલેકટ્રોનીક કંપનીઓએ અહીંથી પોતાના કામની શરૂઆત કરેલી. ૧૯૭૦ના દસકામાં ત્યાંના કામદારોને સ્પષ્ટ થઇ ગયું કે આ ઉદ્યોગમાં બહુ જોખમી રસાયણો વપરાય છે અને તે કારણે કામદારોના આરોગ્ય પર ગંભીર અસર થાય છે. ધીમેધીમે અમેરીકાની ઇલેકટ્રોનીક કંપનીઓએ તાઇવાન, દક્ષીણ કોરીઆ જેવા દેશોમાં પોતાના થાણા જમાવવાની શરુઆત કરી. અમેરિકાના કર્મશીલોએ આ દેશોમાં પણ જોખમો અંગે જાગૃતિનું કામ કર્યું.